கே. வி. எஸ். வாஸ்
{{தகவற்சட்டம் நபர்
 |name = கே. வி. எஸ். வாஸ்
 |image =கே. வி. எஸ். வாஸ்.jpg 
 |caption = 
 |birth_name = கும்பகோணம் வேதாந்தம் சீனிவாச ஐயங்கார்
 |birth_date = [[1912]]
 |birth_place = [[கும்பகோணம்]], [[தமிழ்நாடு]]
 |death_date = {{Death date and given age|1988|8|30|76}}
 |death_place =
 |death_cause =
 |resting_place =
 |resting_place_coordinates =
 |residence = 
 |nationality =
 |other_names =ரஜனி, வால்மீகி 
 |known_for = எழுத்தாளர், பத்திரிகையாளர்
 |education =முதுமாணி &lt;small&gt;(பொருளாதாரம்)&lt;/small&gt;
 |employer = [[வீரகேசரி]]
 | occupation = பத்திரிகை ஆசிரியர்
 | title =
 | religion= [[இந்து]]
 | spouse=வேதவல்லி
 |children= 3
 |parents=
 |speciality=
 |relatives=
 |signature =
 |website=
 |}}
 '''கே. வி. எஸ். வாஸ்''' (1912 – ஆகத்து 30, 1988) [[இலங்கை]]யின் தலைசிறந்த பத்திரிகையாளராக, எழுத்தாளராக விளங்கியவர்.
 
 ==வாழ்க்கைக் குறிப்பு==
 கும்பகோணம் வேதாந்தம் சீனிவாச ஐயங்கார் என்ற இயற்பெயர் கொண்ட கே. வி. எஸ். வாஸ் [[தமிழ்நாடு]], [[கும்பகோணம்|கும்பகோணத்தில்]] பிறந்தார். தமிழ், ஆங்கிலம், சமக்கிருதம் ஆகிய மொழிகளில் புலமை கொண்டவர். [[திருச்சி]] புனித யோசப்பு கல்லூரியில் கல்வி கற்றுப் பின்னர் பொருளாதாரத்தில் முதுகலைப் பட்டம் பெற்றார்..&lt;ref name=&quot;virakesari&quot;&gt;[[அன்னலட்சுமி ராஜதுரை]], ''புகழ்பூத்த பத்திரிகாசிரியராகவும் நாவலாசிரியராகவும் மிளிர்ந்த கே. வி. எஸ். வாஸ்'', [[வீரகேசரி]], ஆகத்து 6, 2012&lt;/ref&gt; 
 
 ==இலங்கை வருகை==
 1930 ஆம் ஆண்டில் சுப்பிரமணியம் செட்டியாரால் ஆரம்பிக்கப்பட்ட [[வீரகேசரி]] பத்திரிகை நிறுவனத்தில் மொழிபெயர்ப்பாளராக இணைந்து 1942 ஆம் ஆண்டில் [[இலங்கை]] வந்தார். அவரது அயராத உழைப்பினாலும் எழுத்துத் திறமையினாலும் வீரகேசரி பத்திரிகையின் நிருபராக, உதவி ஆசிரியராக, ஆசிரியராக, பின் [[1953]] ஆம் ஆண்டில் பிரதம ஆசிரியராகப் படிப்படியாகப் பதவி உயர்வு பெற்றார். அரசியல் தலைவர்கள், தொழிற்சங்க வாதிகள், மற்றும் சமூகப் பிரமுகர்களுடன் நெருங்கிய தொடர்புகளைப் பேணினார்.
 
 ==எழுத்தாளராக==
 15 வயதிலேயே இவரது கத்திச் சங்கம் என்ற சிறுகதை [[சுதேசமித்திரன்]] பத்திரிகையில் வெளிவந்தது. ''பாப்புலர் மேகசீன்'' (''Popular Magazine'') என்ற இதழையும் நடத்தினார்.&lt;ref name=&quot;virakesari&quot;/&gt; சுதேசமித்திரன் வார இதழில் இவர் எழுதிய 'கரும்பூதம் அல்லது கள்வனைக் காதலித்த காரிகை' என்னும் தொடர்கதை 1937 ஏப்ரல் 18 முதல் வெளிவந்தது.&lt;ref&gt;சுதேசமித்திரன் வாரப்பதிப்பு, ஏப்ரல் 18, 1937, பக். 2&lt;/ref&gt; [[கண்டி இராச்சியம்|கண்டி]] அரசி [[தோனா கதரீனா|டோனா கத்தரீனா]]வின் வாழ்க்கையை அடிப்படையாக வைத்து ''கண்டியரசி'' என்ற வரலாற்றுப் புதினத்தை 1940 இல் எழுதி வெளியிட்டார்.&lt;ref&gt;''சந்திரோதயம்'', 5 சூன் 1940, பக். 60, சென்னை&lt;/ref&gt; ''கைம்பெண்ணின் கண்ணீர்'' என்ற சமூக சீர்திருத்த நூலை எழுதி 1939 இல் வெளியிட்டார்.
 
 வீரகேசரி பத்திரிகையில் குந்தளப் பிரேமா (1951), நந்தினி, தாரிணி, பத்மினி, ஆஷா, சிவந்தி மலைச்சாரலிலே, அஞ்சாதே அஞ்சுகமே போன்ற பல துப்பறியும் புதினத் தொடர்களை ரஜனி, வால்மீகி ஆகிய புனைபெயர்களில் எழுதினார். பல ஆன்மீகக் கதைகளும் எழுதினார். இவரது தொடர்கதைகள் பல அக்காலத்திலே வீரகேசரி பிரசுரங்களாக வெளிவந்தன. ''ஈழத்தின் கதை'' என்ற பெயரில் இலங்கையின் வரலாற்றை [[ஆனந்த விகடன்|ஆனந்த விகடனி]]ல் தொடராக எழுதினார். இத்தொடரை 2008 ஆம் ஆண்டில் அவரது மகன் [[கே. வி. எஸ். மோகன்]] (கதம்பம் மோகன்) நூலாக வெளியிட்டார்.
 
 [[சென்னை]] [[த இந்து]] பத்திரிகைக்கும் [[மலேசியா]]வின் [[தமிழ் நேசன்]] பத்திரிகைக்கும் 32 ஆண்டுகாலம் இலங்கை நிருபராகப் பணியாற்றினார். [[கல்கி (இதழ்)|கல்கி]] வார இதழில் ''இலங்கைக் கடிதம்'' என்ற தலைப்பில் வாராந்தம் இலங்கைச் செய்திகளை வெளியிட்டார்.&lt;ref name=&quot;thin&quot;&gt;{{cite web | url= http://www.thinakaran.lk/Vaaramanjari/2012/11/18/?fn=f1211188 | title= இன்றைய ஈழத்து பிரபல எழுத்தாளர்களின் முதல் ஆக்கத்திற்கு களம் தந்தது கதம்பமே | work= [[தினகரன் (இலங்கை)|தினகரன்]] | date= 18 நவம்பர் 2012 | accessdate= 18 நவம்பர் 2012 | last= மோகன் | first= கதம்பம் | authorlink=  | archiveurl= https://archive.today/20130703020921/http://www.thinakaran.lk/Vaaramanjari/2012/11/18/?fn=f1211188 | archivedate= 2013-07-03 |url-status=}}&lt;/ref&gt;
 
 [[1975]] ஆம் ஆண்டில் வாஸ் பத்திரிகை ஆசிரியர் தொழிலில் இருந்து ஓய்வு பெற்றார். ஆனால் அவர் தொடர்ந்து 1988இல் இறக்கும்வரை பத்திரிகைகளில் எழுதி வந்தார். இவரது மனைவியின் பெயர் வேதவல்லி. இவர்களுக்கு 3 பிள்ளைகள். மகன் கே. வி. எஸ். மோகன் 'கதம்பம்' என்ற மாத இதழை வெளியிட்டு அதன் ஆசிரியராகவும் பணியாற்றினார்.&lt;ref name=&quot;thin&quot;/&gt;
 
 == மேற்கோள்கள் ==
 {{Reflist}}
 
 [[பகுப்பு:ஈழத்து எழுத்தாளர்கள்]]
 [[பகுப்பு:இலங்கைப் பத்திரிகையாளர்]]
 [[பகுப்பு:1912 பிறப்புகள்]]
 [[பகுப்பு:1988 இறப்புகள்]]
 [[பகுப்பு:கொழும்பு மாவட்ட நபர்கள்]]
 [[பகுப்பு:தஞ்சாவூர் மாவட்ட நபர்கள்]]